Nikipa
Nikipa () bilo je ime nekoliko žena u grčkoj mitologiji.

Nikipa, jedna od pedeset kćerki Tespija i Megamede. Heraklu je rodila sina Antimaha.

Nikipa, kći Pelopa i Hipodamije. Udala se za Stenela i rodila mu Alkionu, Astimeduzu i Euristeja. Neki autori zovu je Leukipa, Antibija ili Arhipa.

Nikipa, sveštenica Demetrina u Dotionu u Tesaliji. Kad je Erisihton upao u Demetrin sveti gaj, koji su joj Pelazgi posvetili, i hteo da poseče drveće, Demetra je uzela Nikipin lik te mu naredila da ode odatle. Međutim, on joj je zapretio sekirom, pa se ona pojavila u svom pravom obličju i proklela ga da bude večno gladan.

Poznata je i jedna, kako se čini, istorijska ličnost ovog imena:

Nikipa, kći Pasejina, koja je kao zavetni dar posvetila kip Afrodite Savezice u svetilištu u Mantineji, koje su Mantinejani podigli "da podsete potomstvo na svoju borbu na strani Rimljana u bici kod Akcija".

Reference

Žene u grčkoj mitologiji